একনাগাড়ে ঝড় শুরু হয়। ফের সামনের ঝাঁপিটা নামায় খাদেম আলী। গলায় কাঁটা বিঁধেছে তার। কাঁটা ফেলার আগে ছাতিটা উঠিয়ে টাঙ্গায়, খুলে আসা লুঙ্গিতে গিঁট দেয়। পলিথিনের ছিদ্র দিয়ে ঢোকা পানির দিকটা শুইয়ে দেয় বাকি পলিথিন সমেত। ভীষণ শব্দে ঘন আঁধারে ঢাকা পড়ে সব। হাতুড়ির বাড়ির মতো এসে পড়ে শরীরে। চোখ ফেটে সব আঁধার দেখায়। লোকের কোলাহলে ভেসে যায় বাকি সব। ঘো ঘো শব্দহুঁশবৈদয়এহ………ধুজ্জজ্জদ্দস্ললসগগগস। নাক মুখ ভেদ করা ক্ষীণ শব্দস্বর। ধীরে ধীরে চোখ বুজে আসে, আর নেই নেই। শেষবারের মতো কেঁপে উঠে গোটা দেহ।